Àmbit temporal i inici de les actuacions
L'article 45.5 de l'Estatut d'autonomia de Catalunya estableix que la Generalitat, com a poder públic, ha d'afavorir el desenvolupament de l'activitat empresarial i l'esperit emprenedor, i que ha de protegir especialment l'economia productiva, l'activitat dels emprenedors autònoms i la de les empreses petites i mitjanes.
Per desenvolupar totes aquestes mesures, d'acord amb l'article 170.b) de l'Estatut, li correspon a la Generalitat la competència executiva en matèria de treball i relacions laborals, que inclou les polítiques actives d'ocupació dels treballadors en actiu i la gestió de les subvencions corresponents.
L'article 88.1 del Decret 352/2011, de 7 de juny, de reestructuració del Departament d'Empresa i Ocupació, estableix que la Direcció General d'Economia Social i Cooperativa i Treball Autònom té les funcions de planificar, dirigir i executar les politiques relacionades amb l'economia social i cooperativa i del treball autònom.
En el conjunt d'accions i mesures que integren les polítiques actives d'ocupació, configurades en el marc normatiu de l'Estratègia Espanyola d'Ocupació, es determina que les mesures més oportunes per a la consolidació del treball autònom són, entre d'altres, programes per facilitar la permanència dels autònoms en els seus negocis, actuacions de reforç de la planificació i gestió empresarial entre treballadors autònoms, i facilitar la viabilitat financera dels projectes de persones treballadores autònomes.
El Pla anual de polítiques d'ocupació per a l'any 2013 estableix, a l'eix 5 sobre emprenedoria, la mesura no comuna MN109, referent al desenvolupament d'un programa pilot de suport a la consolidació del treball autònom.
Per la seva banda, el Pla de desenvolupament de les polítiques actives d'ocupació de Catalunya 2012-2013 preveu, dins dels serveis d'emprenedoria, la mesura 12, que es correspon amb un projecte experimental per millorar el suport al treball autònom.
El Pla de Govern de la Generalitat de Catalunya per al període 2013-2016, aprovat mitjançant l'Acord de Govern de l'11 de juny de 2013, preveu fomentar el treball autònom, l'emprenedoria i les petites i mitjanes empreses per a la promoció i diversificació econòmica com a element bàsic per a la creació d'ocupació.
En els darrers anys Catalunya, com la resta de regions europees, ha experimentat un procés de recessió econòmica que ha repercutit enormement en el seu teixit empresarial.
Pel que fa al treball autònom, durant el període 2008-2012 la caiguda en l'afiliació a la Seguretat Social de persones treballadores autònomes ha estat del 12,23%.
El treball autònom sobreviu amb la debilitat inherent al fet que la mateixa persona empresària és alhora treballadora, sense poder ocupar-se plenament de la planificació dels passos i les estratègies que cal seguir per fer viable el seu negoci.
Diversos estudis coincideixen en què les persones treballadores autònomes constitueixen un dels principals motors per a la dinamització de l'economia, atesa la seva capacitat per generar ocupació i el seu potencial de creació de valor.
Malgrat tot, l'entorn laboral i financer dels darrers anys està dificultant el seu manteniment i creixement.
A aquestes mancances estructurals cal afegir altres elements, com són una major dificultat d'accés al reciclatge professional i un baix nivell d'implantació de les noves tecnologies, aspectes que repercuteixen en la seva capacitat d'innovació i competitivitat.
Aquestes debilitats poden derivar en problemes o fins i tot obstacles insalvables per continuar amb el seu desenvolupament, atès que els recursos humans són un dels factors crítics per a la competitivitat empresarial i, molt especialment, l'experiència, la formació i la capacitat de lideratge dels empresaris són característiques que influeixen directament en la consolidació dels seus negocis.
Aquesta actuació constitueix una prova pilot que permetrà a la Direcció General d'Economia Social i Cooperativa i Treball Autònom validar un nou model de gestió per impulsar polítiques actives que afavoreixin el manteniment de persones treballadores autònomes en el mercat de treball i possibilitar també el creixement i la competitivitat dels seus negocis.
Amb aquesta fórmula de treball es vol aconseguir que més persones treballadores autònomes puguin mantenir i millorar la seva activitat econòmica per lluitar contra la destrucció de llocs de treball.
Vistos el capítol 9 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, d'1.12.2002), i la Llei 38/2003, de 17 de novembre, general de subvencions (BOE núm. 276, de 18.11.2003), desenvolupada pel Reglament de la Llei general de subvencions, aprovat pel Reial decret 887/2006, de 21 de juliol (BOE núm. 176, de 25.7.2006);
Vista la Llei 1/2012, de 22 de febrer, de pressupostos de la Generalitat de Catalunya per a 2012 (DOGC núm. 6075, de 27.2.2012);
Vist el Decret 170/2012, de 27 de desembre, pel qual s'estableixen els criteris d'aplicació de la pròrroga dels pressupostos de la Generalitat de Catalunya per a 2012 mentre no entrin en vigor els de 2013;
Vist el Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat CE als ajuts de minimis;
Vist l'Acord de Govern signat en data 29 d'octubre de 2013 on s'aprova la plurianualitat de les actuacions;
Atès que la resolució d'atorgament d'aquestes subvencions estarà condicionada a la disponibilitat pressupostària suficient per a aquesta finalitat, ja que correspon a programes acordats a la reunió de la Conferència Sectorial d'Ocupació i Assumptes Laborals celebrada el dia 11 d'abril de 2013, mitjançant la qual es distribueixen territorialment les subvencions de l'àmbit laboral finançades a càrrec dels pressupostos generals de l'Estat;
Vist l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; amb els informes previs de l'Àrea Jurídica d'Ocupació i Relacions Laborals i de la Intervenció Delegada; a proposta de la Direcció General d'Economia Social i Cooperativa i Treball Autònom, i d'acord amb les atribucions que m'han estat conferides;
Aprovar les bases reguladores i fer pública la convocatòria de l'any 2013 per a la concessió d'ajuts per als programes de suport a la consolidació del treball autònom a Catalunya, que es publiquen a l'annex d'aquesta Ordre.
2.1 L'import màxim destinat a la concessió de les subvencions per a la Línia A és de 475.000,00 euros, amb possibilitat de ser ampliat un cop realitzades les modificacions pressupostàries oportunes.
380.000,00 euros amb càrrec a la partida pressupostària IU0802D/470000112/6611/0000 AUT per a l'any 2013.
95.000,00 euros amb càrrec a la partida pressupostària equivalent per a l'any 2014.
2.2 L'import màxim destinat a la concessió de les subvencions per a la Línia B és de 125.000,00 euros, amb possibilitat de ser ampliat un cop realitzades les modificacions pressupostàries oportunes.
100.000,00 euros amb càrrec a la partida pressupostària IU0802D/482000112/6611/0000 AUT per a l'any 2013.
25.000,00 euros amb càrrec a la partida pressupostària equivalent per a l'any 2014.
2.3 Un cop emès l'informe de l'òrgan col·legiat previst a la base 10.3, i abans d'emetre la proposta de resolució d'atorgament de la subvenció, es podran redistribuir els crèdits pressupostaris en el supòsit que s'hagi esgotat l'import màxim d'algunes de les partides pressupostàries per atendre els possibles dèficits entre les línies A i B.
2.4 La resolució d'atorgament d'aquestes subvencions estarà condicionada a la disponibilitat pressupostària suficient per a aquesta finalitat, atès que correspon a programes acordats a la reunió de la Conferència Sectorial d'Ocupació i Assumptes Laborals del dia 11 d'abril de 2013, mitjançant la qual es distribueixen territorialment les subvencions de l'àmbit laboral finançades a càrrec dels pressupostos generals de l'Estat.
2.5 Aquests imports es podran ampliar mitjançant resolució del/de la director/a d'Economia Social i Cooperativa i Treball Autònom.
3.1 El termini de presentació de sol·licituds per a l'any 2013 és de 10 dies naturals comptats des de l'endemà de la publicació d'aquesta Ordre al DOGC.
3.2 Les sol·licituds s'han de presentar als llocs i pels mitjans indicats a la base 9 de l'annex d'aquesta Ordre.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 12 de l'annex d'aquesta Ordre.
La Direcció General d'Economia Social i Cooperativa i Treball Autònom durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
L'objecte d'aquestes bases és regular la concessió de subvencions per als programes de suport a la consolidació del treball autònom a Catalunya.
S'estableixen les línies de subvenció següents:
Línia A: subvencions per a la formació en gestió empresarial i assessorament personalitzat per a la consolidació del negoci de persones treballadores autònomes.
Línia B: subvencions per a projectes d'assessorament i acompanyament a les persones treballadores autònomes en els processos de negociació creditícia amb les entitats financeres.
2.1 Els/Les destinataris/àries d'aquesta subvenció són:
a) Les persones treballadores autònomes pròpiament dites.
A efectes d'aquesta Ordre s'entendrà per persona treballadora autònoma pròpiament dita la persona física, amb residència i domicili fiscal a la comunitat autònoma de Catalunya, que realitzi de forma habitual, personal, directa, per compte propi i fora de l'àmbit de la direcció i l'organització d'una altra persona, una activitat econòmica o professional a títol lucratiu, doni o no ocupació a treballadors per compte d'altri, d'acord amb el que estableix l'article 1 de la Llei 20/2007, d'11 de juliol, de l'Estatut del treballador autònom.
b) Les persones treballadores autònomes econòmicament dependents (TRADE).
A efectes d'aquesta Ordre s'entendrà per persones treballadores autònomes econòmicament dependents les persones que realitzen una activitat econòmica o professional a títol lucratiu i de forma habitual, personal, directa i predominant per a una persona física o jurídica, denominada client, del que depenen econòmicament per percebre d'aquest, almenys, el 75% dels seus ingressos per rendiments de treball i d'activitats econòmiques i professionals.
2.2 Requisits que han de complir les persones treballadores autònomes pròpiament dites i les persones treballadores autònomes econòmicament dependents:
Disposar d'una antiguitat mínima d'1 any i fins a un màxim de 5 anys.
A aquests efectes s'entendrà com a data de constitució com a persona treballadora autònoma la data d'alta al RETA o la data d'alta a la mutualitat per aquella activitat econòmica, i es prendrà com a referència un any des de la data de publicació de la convocatòria corresponent.
Disposar d'una antiguitat mínima de sis mesos.
A aquests efectes s'entendrà com a data de constitució com a persona treballadora autònoma la data d'alta al RETA o la data d'alta a la mutualitat per aquella activitat econòmica, i es prendrà com a referència 6 mesos des de la data de publicació de la convocatòria corresponent
2.3 Sempre que reuneixin els requisits establerts als apartats anteriors, es donarà prioritat a la participació dels col·lectius següents:
Persones joves amb edats compreses entre els 16 i els 29 anys, ambdues incloses.
3.1 Entitats beneficiàries de la Línia A: escoles de negocis, universitats, escoles universitàries o entitats dependents o vinculades a aquestes i col·legis professionals jurídicament constituïts com a tals que acreditin experiència i coneixements en la realització d'accions formatives en gestió empresarial i accions d'assessorament personalitzat per a la consolidació del negoci de persones treballadores autònomes.
3.2 Requisits entitats de la Línia A:
a) Experiència mínima de 2 anys en la promoció d'accions formatives i d'assessorament en gestió empresarial.
b) Disposar del nombre d'assessors adequat en funció del nombre de persones que s'han d'atendre, en els termes següents:
Mínim de 4 assessors/es per atendre 72 persones treballadores autònomes.
Mínim de 2 assessors/es per atendre 36 persones treballadores autònomes.
Requisits professionals que han de complir els/les assessors/ores:
Llicenciatura o grau en ciències econòmiques, empresarials, administració d'empreses, dret o en d'altres disciplines.
En cas d'altres disciplines, s'ha de comptar addicionalment amb un màster en administració i gestió d'empreses amb titulació oficial reconeguda i/o convalidada.
Sobre productes financeres, tant públics com privats.
Sobre recursos públics i privats per a persones treballadores autònomes.
Tres anys en assessorament o consultoria empresarial o en càrrecs directius en empreses en els àmbits de direcció general, financera o màrqueting.
Un any en impartició d'activitat de formació adreçada a treballadors autònoms, micro i petites empreses.
c) Disposar de docents especialitzats en impartir accions de formació especialitzada per millorar les competències professionals en gestió del negoci.
Els docents han de reunir els requisits següents:
Coneixements en els continguts que s'imparteixin en les accions.
Experiència mínima de 3 anys en impartir activitats de formació adreçades a treballadors autònoms, micro i petites empreses i relacionats amb els continguts que s'imparteixin.
d) Disposar d'instal·lacions adequades per realitzar les accions d'assessorament i les accions de formació en els termes següents:
Mínim de 2 sales de reunions amb capacitat per a 4 persones per dur a terme les reunions d'assessorament individual (en cas que se sol·licitin 2 assessors).
Mínim de 4 sales de reunions amb capacitat per a 4 persones per dur a terme les reunions d'assessorament individual (en cas que se sol·licitin 4 assessors).
Mínim d'1 aula equipada per oferir recursos formatius amb capacitat per a 20 persones (en cas que se sol·licitin 2 assessors).
Mínim de 2 aules equipades per oferir recursos formatius, amb capacitat per a 20 persones (en cas que se sol·licitin 4 assessors).
Mínim d'1 aula equipada amb ordinadors amb capacitat per a 18 persones.
e) Disposar d'una cartera de serveis externs als quals derivaran les persones treballadores autònomes participants del programa en els casos en què es detecti que necessiten d'un assessorament o recurs especialitzat extern a l'entitat.
Com a mínim han de presentar propostes de derivació a recursos/professionals externs en 5 dels àmbits següents:
Màrqueting, especialment nous mitjans.
Cooperació, i els seus aspectes jurídics.
Innovació, patents, millora i qualitat.
Tecnologies de la informació i de la comunicació.
Organització de sistemes de producció.
3.3 Entitats beneficiàries de la Línia B: les associacions professionals del treball autònom de Catalunya inscrites al Registre d'associacions professionals del treball autònom a Catalunya del Departament d'Empresa i Ocupació.
3.4 Requisits professionals que han de complir els consultors/es de la Línia B:
En productes financers, tant públics com privats.
En organització i gestió d'empreses.
Mínim de 5 anys d'experiència pràctica en empresa i/o assessorament financer.
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103, de 30.4.1982), el Reial decret 364/2005, de 8 d'abril (BOE núm. 94, de 20.4.2005), i el Decret 322/2011, de 19 d'abril (DOGC núm. 5864, de 21.4.2011).
Aquest compliment s'haurà de mantenir al llarg de tot el procediment, en el moment de presentació de sol·licitud, previ a la resolució d'atorgament, i abans de rebre qualsevol pagament.
f) No haver estat sancionades, en resolució ferma, per la comissió d'una infracció greu en matèria d'integració laboral de discapacitats, o molt greu en matèria de relacions laborals o en matèria de seguretat i salut en el treball, d'acord amb el Text refós de la Llei sobre infraccions i sancions de l'ordre social, aprovat pel Reial decret legislatiu 5/2000, de 4 d'agost (BOE núm. 189, de 8.8.2000).
g) Complir les obligacions i no incórrer en els supòsits de prohibició que estableixen els articles 90.bis i 92.bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre (DOGC núm. 3791A, de 31.12.2002).
h) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
j) Tenir un centre de treball a Catalunya, amb independència del lloc on tinguin el seu domicili social o del registre en què figuren inscrites.
k) Complir qualsevol altra obligació legal o reglamentària que els pugui afectar.
4.2 El compliment d'aquests requisits s'acreditarà d'acord amb el que estableix la base 9.
a) Sessions inicials col·lectives de 15 a 18 participants.
Lloc de realització: seu de l'entitat beneficiària.
Objectiu: garantir que la persona treballadora autònoma estarà en disposició per seguir adequadament el procés de consolidació.
Procés de suport a la consolidació: tipologia de reunions, calendari, informació a aportar, compliment de compromisos, etc.
Tipus d'informació que es requerirà a les reunions ordinàries i d'on s'ha d'obtenir: registres comptables i/o altres.
Circuit documental fonamental de l'empresa i el seu enllaç amb els estats econòmics: pressupostos, comanda, albarà, butlleta de treball, factures, rebuts, etc.
Tipus d'acords i decisions que es prendran durant el procés de suport a la consolidació.
Tipus d'anàlisi que es farà a les reunions de seguiment i informació que caldrà aportar.
Llista d'assistència degudament signada per les persones participants i per l'assessor/a.
Lloc de realització: establiment de la persona treballadora autònoma.
Objectiu: presa de contacte amb l'autònom en procés de consolidació, diagnòstic i definició de l'itinerari a seguir.
Aspectes a tractar en la reunió:
Autoavaluació del treballador autònom.
Fixació de la diagnosi conjunta.
Elaboració de l'itinerari del procés i del pla d'acció immediat.
Objectius a assolir en el procés de consolidació.
Accions de formació a realitzar.
Possibles necessitats d'intervencions especialitzades.
Pla d'acció comercial, si escau.
Pla de treball individual: apartats sobre dades de l'entitat, dades de la persona treballadora autònoma, seguiment d'accions del programa, que escaiguin, i acta de la reunió inicial individual, degudament signades per l'assessor/a i per la persona treballadora autònoma participant.
c) Reunions ordinàries individuals:
Lloc de realització: despatx de l'entitat beneficiària o establiment de la persona treballadora autònoma.
Nombre i periodicitat: 5 reunions, intensitat decreixent fins a la data límit execució del projecte.
Aspectes a tractar a les reunions:
Grau de professionalització de l'empresa.
Pla de treball individual on s'han d'emplenar les dades sobre l'acta de la reunió i actualitzar el seguiment de les accions que es corresponguin, degudament signades per l'assessor/a i per la persona treballadora autònoma participant.
d) Sessions de formació obligatòries:
d.1) Sessió de formació sobre compte de resultats/anàlisi.
Temporització: durant el primer trimestre de participació al programa.
Objectiu: saber analitzar adequadament el compte de resultats i conscienciar sobre la seva importància.
La importància de l'estructura.
Productes i serveis amb diferents marges.
Anàlisi del compte de resultats.
Impacte de la fiscalitat i del cost de finançament.
Relació entre el compte de resultats i el pressupost de tresoreria.
Llista d'assistència de cada sessió formativa realitzada, degudament signada per les persones participants i per l'assessor/a que les imparteix.
d.2) Sessió de formació sobre tresoreria/planificació.
Temporització: durant el primer trimestre de participació en el projecte i després d'haver realitzat la sessió de formació sobre el compte de resultats/anàlisi.
Objectiu: aprendre a planificar la tresoreria i conscienciar sobre la seva importància.
Ingressos i despeses versus cobraments i pagaments.
Periodificació de les vendes i planificació dels cobraments.
Periodificació de les despeses i planificació dels pagaments.
Necessitats o excedents de tresoreria.
Elaboració de la planificació de la tresoreria en un full de càlcul.
El finançament de les necessitats de tresoreria.
Llista d'assistència de cada sessió formativa realitzada degudament signada per les persones participants i per l'assessor/a que les imparteix.
e) Derivació a assessorament especialitzat i altres recursos: cartera de serveis externs.
L'entitat beneficiària de la subvenció també haurà de programar accions de derivació a la cartera de serveis externs en els casos en què es detecti que les persones autònomes participants necessiten d'un assessorament o recurs especialitzat extern a l'entitat.
f) Col·laboració amb la Direcció General d'Economia Social Cooperativa i Treball Autònom en la derivació a recursos TIC promoguts per la Direcció General de Telecomunicacions i Societat de la informació de la Generalitat de Catalunya, en concret, al programa Idigital.
Aquestes accions les impartirà el personal assessor que compleixi els criteris que estableix la base 3.2.b).
g) Accions a desenvolupar en relació amb la formació especialitzada per millorar les competències professionals en gestió del negoci per part de les persones treballadores autònomes participants.
Les accions seran grupals i el nombre de persones participants per píndola formativa serà de 15-18.
Aquestes píndoles formatives s'intercalaran amb les sessions d'assessorament i suport individualitzat.
El personal assessor assignat determinarà les píndoles formatives a les quals participarà cada treballador autònom en funció de les necessitats detectades en l'elaboració del pla de suport individualitzat.
I. Introducció a la gestió de l'activitat econòmica.
La gestió d'una activitat econòmica.
Elaboració d'un pla personal de millora.
La importància i la utilitat de la cooperació quan es treballa com a autònom/a.
Aspectes jurídics rellevants per a una persona treballadora autònoma.
La fiscalitat de la persona treballadora autònoma.
La regulació laboral del treball autònom.
Contractació de personal: costos, bonificacions, etc.
Principals documents dels tràfic mercantil.
Com posar en marxa el circuit documental de l'empresa.
La gestió comercial i l'atenció al client.
Com estructurar l'activitat comercial d'un treballador autònom.
L'atenció i el servei al client.
Els principals elements que influeixen en la gestió del temps propi.
Eines per a la gestió del temps propi.
VI: Elaboració de pressupostos i la gestió econòmica.
Elaboració i interpretació dels estats financers.
Elaboració de pressupostos per a clients.
Anàlisi econòmica de l'activitat.
Control econòmic de l'activitat.
Conceptes, bases i indicacions per fer networking.
Document d'altes i baixes de participants de cada sessió col·lectiva realitzada.
Llista d'assistència de cada sessió formativa realitzada degudament signada per les persones participants i per la persona docent que les imparteix.
Aquestes píndoles formatives les impartirà el personal docent que compleixi els criteris que estableix la base 3.2.c).
Cada píndola formativa s'haurà de desenvolupar entre 2 i 3 dies, en funció de la seva durada.
En la mesura que es pugui s'intentarà facilitar al màxim l'adaptació dels horaris a les necessitats de les persones treballadores autònomes.
Activitat: revisió de la documentació economicofinancera del negoci de la persona treballadora autònoma i elaboració d'una proposta per a la millora empresarial i financera.
Lloc de realització: seu de l'entitat col·laboradora.
Informe de seguiment de la sessió de diagnosi economicofinancera de cada persona treballadora autònoma degudament signat pel/per la tècnic/a i la persona beneficiària.
Fase 2: Definició de l'estratègia per aconseguir, mantenir o incrementar el finançament.
Activitat: assessorar les persones treballadores autònomes en la recerca de finançament, acompanyament a entitats financeres, i negociació amb aquestes.
Lloc de realització: seu de l'entitat col·laboradora i acompanyament a entitats financeres.
Informe de seguiment de la sessió de definició estratègica, acompanyament i negociació amb l'entitat financera de cada persona treballadora autònoma, degudament signat pel/per la assessor/a i la persona beneficiària.
6.1 Quantia de les subvencions de la Línia A.
Es poden sol·licitar projectes en els termes següents:
Projectes que prevegin la participació de 2 assessors i la impartició d'una edició de les 7 píndoles formatives.
Projectes que prevegin la participació de 4 assessors i la impartició de 2 edicions de les 7 píndoles formatives.
La quantia màxima de les subvencions serà de 120.000,00 euros per entitat, sempre que s'assessori a un mínim de 72 persones treballadores autònomes.
Cada assessor haurà de fer com a mínim assessoraments individuals a 18 persones treballadores autònomes i assessoraments grupals a entre 15-18 persones treballadores autònomes, el preu màxim serà de 26.250,00 euros per assessor.
Les accions de formació especialitzada per millorar les competències professionals en gestió del negoci consistiran en impartir les 7 píndoles formatives especificades a la base 5.1.g) d'aquesta Ordre, el preu màxim serà de 7.500 euros (les 7 píndoles).
6.2 Quanties de les subvencions de la Línia B.
Per considerar subvencionable un projecte caldrà que es portin a terme les dues, la fase 1 i la fase 2.
Les subvencions tindran un import màxim de 20.000,00 euros per entitat beneficiària.
Són subvencionables aquelles despeses que s'imputin al desenvolupament de les accions per respondre de manera inequívoca a la seva naturalesa, que s'hagin realitzat durant el període d'execució de l'actuació i hagin estat efectivament pagades pel beneficiari abans de la presentació de la justificació econòmica.
Es considera despesa feta, a l'efecte del que preveuen aquestes bases, la justificada mitjançant factura o altres documents de valor probatori equivalent amb validesa en el tràfic juridicomercantil o amb eficàcia administrativa, i la documentació acreditativa del seu pagament.
Els justificants originals es marcaran amb un segell, indicant-hi la subvenció que es justifica i l'import que s'imputa.
Les entitats beneficiàries hauran de declarar la situació en què es troben respecte d'aquest impost.
En el cas que estiguin subjectes a règim de prorrata general o especial, només es podrà imputar el percentatge que legalment els correspon.
Les retribucions del personal tècnic que du a terme les accions d'assessorament i/o formació durant el període d'execució del projecte inclouen els conceptes següents: els salaris i la Seguretat Social a càrrec de l'entitat d'acord amb el conveni col·lectiu d'aplicació.
L'import subvencionable és el corresponent a la jornada destinada al projecte, per tant aquestes despeses s'hauran de presentar degudament desglossades per hores dedicades a l'activitat que s'imputen.
7.1 Les despeses subvencionables per a la Línia A seran exclusivament les següents:
a) Remuneracions totals o parcials del personal tècnic que participi en les accions o els programes.
Detall del repartiment de costos de les diferents tipologies de les despeses de la Línia A.
a) La despesa de personal tècnic ha de suposar un mínim del 80% del cost total aprovat.
b) En cas que n'hi hagi, les despeses de l'apartat b) han de ser entre el 10 i el 15%.
d) En cap cas la suma de les despeses dels apartats b) i c) pot ser superior al 20% del cost total aprovat.
Les despeses subvencionables per a la Línia B seran exclusivament les següents:
a) Remuneracions totals o parcials del personal tècnic que participi en les accions o programes.
Detall del repartiment de costos de les diferents tipologies de les despeses de la Línia B.
a) La despesa de personal tècnic ha de suposar un mínim del 85% del cost total aprovat.
b) En cas que n'hi hagi, les despeses de l'apartat b) han de ser entre el 5 i el 10%.
d) En cap cas la suma de les despeses dels apartats b) i c) pot ser superior al 15% del cost total aprovat.
7.5 Despeses no subvencionables per ambdues línies.
e) Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
f) Amortització de mobiliari, equips, vehicles, infraestructures, béns immobles i terrenys.
h) Comissions i pèrdues de canvi i d'altres despeses purament financeres, com ara comissions per manteniment de comptes o transferències.
i) Aquelles despeses justificades amb factures de data anterior o posterior en més d'un mes a l'inici o finalització de l'actuació atorgada.
j) Despeses de Seguretat Social generades per baixa laboral del treballador, tant si és per malaltia o accident comú, com per malaltia o accident professional o per maternitat o paternitat.
Si seran subvencionables les despeses de la persona que el substitueixi, però no els del treballador de baixa.
k) Les vacances no efectuades, els pagaments en espècies, les indemnitzacions per mort i les corresponents a trasllats, suspensions, acomiadaments, cessaments o finalitzacions de contracte, ni tampoc els conceptes salarials de productivitat i plusos, excepte que així ho determini el conveni col·lectiu d'aplicació ja que no són despeses directament vinculades a les accions formatives subvencionades.
l) Despeses generals i lloguers d'infraestructures, aules, mobiliari i equipaments.
L'àmbit temporal de les actuacions de les línies A i B que poden accedir a les subvencions que preveuen aquestes bases s'ha d'ajustar a les consideracions següents:
8.1 Les accions s'iniciaran a partir de l'endemà de la data de notificació de la resolució d'atorgament i no més tard del 31 de desembre de l'exercici en curs.
8.2 El còmput del termini per a l'execució de les accions començarà l'endemà de l'inici de les actuacions i fins a un màxim de deu mesos.
9.1 Les sol·licituds s'han de presentar segons el model normalitzat que estarà a disposició de les persones interessades al Canal Empresa [URL], al web de l'Oficina Virtual de Tràmits [URL], i a la pàgina web del Departament d'Empresa i Ocupació de la Generalitat de Catalunya [URL].
9.2 Les sol·licituds es presentaran per mitjans telemàtics, acompanyades de la documentació que preveuen aquestes bases, a través del Canal Empresa [URL].
La presentació de les sol·licituds no requereix l'obtenció d'un certificat digital, atès que es pot completar la presentació mitjançant la signatura manuscrita de l'acusament de recepció que es generarà en el moment de la presentació telemàtica pel Canal Empresa.
Una mateixa entitat no podrà presentar més d'una sol·licitud per a una mateixa línia de subvenció.
L'incompliment d'aquests límits implicarà la inadmissió de la/les sol·licitud/s que s'hagin presentat en últim lloc.
Si els projectes tenen la mateixa data de presentació, no s'admetran les sol·licituds registrades en últim lloc.
9.3 El formulari de sol·licitud inclourà una declaració responsable relativa al compliment dels requisits detallats a la base 4, que són els genèrics per obtenir la condició de beneficiari.
A més, el formulari de sol·licitud inclourà la declaració responsable relativa al compliment dels requisits següents:
a) No haver sol·licitat i/o rebut cap altra subvenció de cap entitat pública o privada per als conceptes previstos en aquesta Ordre.
b) Disposar de l'escriptura de constitució de la societat i de la inscripció dels seus estatuts al Registre mercantil o al registre corresponent.
c) Disposar de facultats de representació de l'empresa, d'acord amb l'escriptura notarial corresponent inscrita al Registre mercantil o al registre corresponent, si escau.
d) Disposar dels llibres comptables, registres diligenciats i altres documents degudament auditats, en els termes exigits per la legislació mercantil i sectorial aplicable.
e) Existència o no dels ajuts de minimis que li hagin estat atorgats durant l'exercici fiscal en curs i en els dos exercicis anteriors, amb indicació de la data de concessió, l'import i l'ens atorgant.
El formulari de sol·licitud també inclourà les declaracions responsables següents:
Reuneix els requisits d'experiència en accions formatives i d'assessorament en gestió empresarial que preveu la base 3.2 d'aquesta Ordre
Disposa del nombre d'assessors i de docents necessaris i amb el perfil professional adequat en els termes que estableix la base 3.2 d'aquesta Ordre
Disposa d'instal·lacions adequades per dur a terme les accions formatives i d'assessorament projectades en els termes que preveu la base 3.2 d'aquesta Ordre
Disposa d'una cartera de serveis externs on poder derivar els participants que ho requereixin en els àmbits que preveu la base 3.2 d'aquesta Ordre
Reuneix els requisits d'experiència en projectes d'assessorament i acompanyament en els processos de negociació creditícia amb entitats financeres en els termes que preveu la base 3.3 d'aquesta Ordre
Disposa dels consultors necessaris i amb el perfil professionals adequat per fer els assessoraments projectats en els termes que preveu la base 3.3 d'aquesta Ordre.
Disposa d'instal·lacions adequades per dur a terme les accions d'assessorament programades.
9.4 Amb les sol·licituds s'ha d'adjuntar la documentació que s'esmenta a continuació.
Els formularis de sol·licitud i els formularis de memòria dels projectes de la Línia A i la Línia B estaran a disposició dels sol·licitants a la pàgina web del Departament d'Empresa i Ocupació http://www.gencat.cat/empresaiocupacio/impresos.
9.5 La presentació de la declaració responsable faculta l'Administració per verificar en qualsevol moment la veracitat de les dades declarades.
9.6 La signatura de la sol·licitud comporta l'autorització al Departament d'Empresa i Ocupació per obtenir per interoperabilitat les dades disponibles al Catàleg de dades i documents electrònics.
9.7 En el cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
9.8 Si la sol·licitud no reuneix els requisits establerts en aquesta base es requerirà la persona sol·licitant perquè, en un termini de deu dies hàbils, esmeni el defecte o adjunti els documents preceptius, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
9.9 Les entitats/empreses que tinguin negociada amb l'Administració una pròrroga, un ajornament, una moratòria o qualsevol altra condició especial, cal que aportin la documentació acreditativa d'aquesta prerrogativa especial.
10.1 El procediment de concessió de les subvencions regulades en aquestes bases és el de la concurrència competitiva.
10.2 L'òrgan competent per a la instrucció del procediment és el/la cap de Servei de Treball Autònom.
10.3 L'òrgan competent per valorar les sol·licituds d'acord amb els criteris de valoració definits en aquestes bases reguladores i d'elaborar l'informe que servirà de base a la proposta de resolució corresponent és l'òrgan col·legiat integrat pels òrgans següents:
El/la director/a dels Serveis Territorials del Departament d'Empresa i Ocupació a Barcelona, o persona a qui designi.
El/la director/a dels Serveis Territorials del Departament d'Empresa i Ocupació a la Catalunya Central, o persona a qui designi.
El/la director/a dels Serveis Territorials del Departament d'Empresa i Ocupació a Tarragona, o persona a qui designi.
El/la director/a dels Serveis Territorials del Departament d'Empresa i Ocupació a Lleida, o persona a qui designi.
El/la director/a dels Serveis Territorials del Departament d'Empresa i Ocupació a l'Alt Pirineu i Aran, o persona a qui designi.
El/la director/a dels Serveis Territorials del Departament d'Empresa i Ocupació a Girona, o persona a qui designi.
El/la director/a dels Serveis Territorials del Departament d'Empresa i Ocupació a les Terres de l'Ebre, o persona a qui designi.
L'informe de l'òrgan col·legiat haurà d'incloure el resultat de l'avaluació de les sol·licituds presentades.
10.4 Vistos la documentació presentada i l'informe de l'òrgan col·legiat previst al punt anterior, el/la cap de Servei de Treball Autònom, com a òrgan instructor de l'expedient, elevarà una proposta de resolució al/a la director/a general d'Economia Social i Cooperativa i Treball Autònom, que emetrà la resolució corresponent sobre la concessió de l'ajut, d'acord amb el que preveu l'article 94 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
Amb caràcter previ a la proposta de resolució es donarà audiència als interessats en els termes que estableix l'article 51 de la Llei 26/2010, de 3 d'agost, de règim jurídic i del procediment de les administracions públiques de Catalunya.
Es podrà prescindir d'aquest tràmit quan no figurin en el procediment ni es tinguin en consideració altres fets ni altres al·legacions i proves que les adduïdes pels interessats.
a) Avaluació de la memòria del programa.
Experiència prèvia de l'entitat en el desenvolupament d'accions d'assessorament i suport a les persones treballadores autònomes, micro i petites empreses.
Experiència prèvia de l'entitat en el desenvolupament d'accions de formació en gestió empresarial adreçat a empreses, pimes i treballadors autònoms.
Mecanismes de difusió del programa i selecció dels participants.
Sistema de seguiment de les accions programades: màxim 15 punts.
Adequació de les accions programades a les necessitats del col·lectiu de persones treballadores autònomes.
Es valorarà també la introducció d'aspectes novedosos, eines i estratègies de coaching, mentoring, etc; la provisió d'altres recursos complementaris, i els processos de coordinació i de seguiment en les derivacions a recursos externs: màxim 15 punts.
Adequació de la temporalització de les accions programades a les necessitats del col·lectiu de persones treballadores autònomes.
Es valorarà també el sistema de flexibilització de les actuacions a les necessitats del col·lectiu de persones treballadores autònomes: màxim 15 punts.
Sistema d'avaluació de les accions programades.
Es valoraran les eines i les mesures d'avaluació que es duran a terme, el tipus de qüestionaris d'avaluació i satisfacció que es preveuen fer, etc.: màxim 15 punts.
b) Punts d'actuació territorial del projecte sol·licitat que reuneixin els requisits d'instal·lacions que estableix la base 3.2.
a) Informe tècnic de les activitats efectivament executades l'any anterior.
El nombre d'activitats realitzades per millorar la situació laboral de les persones treballadores autònomes: màxim 5 punts.
La diversitat territorial de les activitats: màxim 5 punts.
El nombre de persones treballadores autònomes participants: màxim 5 punts.
La cartera de serveis a les persones associades: màxim 5 punts.
L'impacte de l'activitat en mitjans de comunicació: màxim 5 punts.
b) Experiència prèvia en la promoció de projectes d'assessorament i acompanyament a les persones treballadores autònomes en els processos de negociació creditícia amb les entitats financeres.
Entre 1 any i fins a 3 anys: 5 punts.
Entre 3 anys i un dia fins a 5 anys: 8 punts.
Més de 5 anys i un dia: 10 punts.
c) Disposar d'instal·lacions adequades per a la realització de les sessions d'assessorament.
Dues sales amb capacitat per a 4 persones: 10 punts.
Entre tres i sis sales amb capacitat per a 4 persones: 15 punts.
Més de sis sales amb capacitat per a 4 persones: 25 punts.
e) Avaluació de la memòria del programa.
Adequació de les accions programades: màxim 8 punts.
Adequació de la temporalització de les accions programades: màxim 7 punts.
Sistema de seguiment de les accions programes: màxim 7 punts.
Sistema d'avaluació de les accions programades: màxim 8 punts.
f) Punts d'actuació territorial.
12.1 L'òrgan competent per dictar la resolució és el/la director/a general d'Economia Social i Cooperativa i Treball Autònom.
12.2 El termini màxim per emetre'n la resolució serà de dos mesos comptats des de l'endemà de la data de finalització del termini per a la presentació de sol·licituds.
12.3 La resolució d'atorgament ha de ser degudament motivada i ha d'incloure, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat; en el cas que s'autoritzin bestretes, la justificació de l'execució de l'objecte de la subvenció i la forma de la quantia de les garanties que, si escau, ha de presentar la persona beneficiària.
12.4 La notificació dels actes administratius que es derivin d'aquest procediment es durà a terme per mitjans electrònics, d'acord amb l'apartat 2 de l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
12.5 En el cas que l'òrgan competent no dicti i notifiqui la resolució en el termini de dos mesos, s'entendrà que la sol·licitud s'ha desestimat, d'acord amb l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
12.6 La resolució de concessió o de denegació dels ajuts, que no exhaureix la via administrativa, pot ser objecte de recurs d'alçada davant el secretari d'Ocupació i Relacions Laborals en el termini d'un mes, comptats des de l'endemà de la notificació de la resolució, d'acord amb el preveuen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, i l'article 77 de la Llei 26/2010, del 3 d'agost, de règim jurídic i de procediment de les administracions públiques de Catalunya; o directament de recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos comptats des de l'endemà de la seva publicació/notificació, de conformitat amb l'article 46 i l'article 10 de la Llei 29/1998, de 13 de juliol, reguladora de la jurisdicció contenciosa administrativa.
13.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, al tauler d'anuncis del Departament d'Empresa i Ocupació (c.
Sepúlveda, 148-150, Barcelona), i al tauler electrònic, si escau, i s'hi indicarà la convocatòria, el programa i el crèdit pressupostari al qual s'ha imputat, les persones o les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000,00 euros, no caldrà la publicació al DOGC.
13.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació [URL].
14.1 S'entén que una persona beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció.
Queda fora d'aquest concepte la contractació de les despeses en què hagi d'incórrer la persona beneficiària per a la realització per si mateixa de l'activitat subvencionada.
14.2 D'acord amb l'exposat al punt anterior i a efectes d'aquesta Ordre, no s'accepta la subcontractació.
15.1 El pagament de la subvenció es tramita mitjançant una bestreta del 80% de l'import atorgat, a partir de la seva concessió, per a la qual no s'exigeixen garanties.
El pagament del 20% restant s'ha de tramitar un cop l'activitat subvencionada ha estat degudament justificada d'acord amb el que estableix la base relativa a la justificació.
15.2 La tramitació dels pagaments de la subvenció es farà d'acord amb el Pla de tresoreria de la Generalitat de Catalunya i les condicions que estableixi la resolució de concessió.
16.1 Hi ha la possibilitat de revisar les subvencions ja concedides i modificar-ne la resolució de l'atorgament en el cas d'alteració de les condicions o de l'obtenció concurrent d'altres ajuts.
16.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos a les normes reguladores, podrà donar lloc a la modificació de la resolució de concessió, en els termes que estableixi la normativa reguladora de la subvenció.
16.3 La persona beneficiària té l'obligació de proposar a l'òrgan concedent qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzat per l'òrgan concedent, segons l'article 95.e) del Text refós de la Llei de finances públiques de Catalunya, aprovat pel Decret legislatiu 3/2002 de 24 de desembre.
17.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions; l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre d'1 d'octubre de 1997, sobre tramitació, justificació i control d'ajuts i subvencions.
17.2 Un cop finalitzades les actuacions, la persona beneficiària haurà de presentar un compte justificatiu on acrediti la realització de les actuacions subvencionades, així com les despeses generades per les accions esmentades i l'aplicació dels fons percebuts.
17.2.1 Memòria tècnica justificativa de les actuacions realitzades i dels resultats obtinguts d'acord amb el model normalitzat que caldrà presentar en suport paper, degudament signat o signat digitalment.
Les entitats hauran d'adjuntar a la memòria tècnica la documentació següent, seguint els models normalitzats que es publicaran a la pàgina web del Departament d'Empresa i Ocupació http://www.gencat.cat/empresaiocupacio/impresos.
En el cas de les entitats de la Línia A:
Pla de treball individual de cada persona treballadora autònoma, degudament emplenat i signat per l'assessor/a i la persona beneficiària.
Llistes d'assistència a les accions d'assessorament grupal, degudament signades per les persones beneficiàries i el personal assessor que les du a terme.
Documents d'altes i baixes dels participants a les sessions formatives i a les píndoles formatives realitzades, degudament signades per les persones beneficiàries i el personal tècnic que les du a terme.
Llistes d'assistència a les sessions formatives i a les píndoles formatives realitzades, degudament signades per les persones beneficiàries i el personal tècnic que les du a terme.
En el cas de les entitats de la Línia B:
Document/s d'altes i baixes dels participants al programa.
Informe de seguiment de la sessió de diagnosi economicofinancera de cada persona treballadora autònoma, degudament emplenat i signat per la persona assessora que les du a terme i per la persona beneficiària.
Informe de seguiment de la sessió de definició estratègica, acompanyament i negociació amb l'entitat financera de cada persona treballadora autònoma, degudament emplenat i signat per la persona assessora que el du a terme i per la persona beneficiària.
17.2.2 Memòria econòmica justificativa del cost de les activitats realitzades amb:
Una relació classificada de totes les despeses subvencionables lligades al desenvolupament de l'acció, d'acord amb l'estructura de costos establerta per a cada programa, amb identificació del creditor i el document, l'import, la data d'emissió, la data de pagament, la forma de pagament i nombres de documents comptables.
En el cas de les nòmines caldrà indicar també el preu o cost/hora.
Una declaració de la persona beneficiària conforme els pagaments corresponen a actuacions correctament realitzades i justificades mitjançant factures pagades o altres documents comptables de valor probatori equivalent.
En el cas de la justificació de despeses de personal propi, s'adjuntarà una temporalització mensual de les hores invertides en cada tasca del personal propi, segons model normalitzat.
Declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
Declaració relativa a l'elecció entre les ofertes presentades, quan l' import de la contractació d'una despesa subvencionada superi la quantitat de 18.000,00 euros en el supòsit de prestació del servei o lliurament del bé.
El/la beneficiari/ària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades es realitzarà conforme als criteris d'eficiència econòmica, i s'ha de justificar expressament en una memòria l'elecció quan no recaigui en la proposta econòmica més avantatjosa.
17.3 Les persones o les entitats beneficiàries de les subvencions resten obligades a realitzar-ne la justificació en el termini de dos mesos, comptats des de la finalització de l'àmbit temporal, per a la realització de les actuacions davant la Direcció General d'Economia Social i Cooperativa i Treball Autònom, i no més tard del mes de desembre de 2014.
17.4 Les despeses s'han de justificar mitjançant factures, nòmines i altres documents de valor probatori equivalent, amb validesa jurídica al tràfic mercantil o amb eficàcia administrativa.
18.1 Les actuacions de verificació de les accions subvencionades les duran a terme les unitats que regula el Decret 352/2011, de 7 de juny, de reestructuració del Departament d'Empresa i Ocupació.
Les actuacions de verificació podran ser de dos tipus:
Tenen per objecte garantir que les declaracions justificatives de despeses presentades per les persones o entitats beneficiàries tinguin el suport de documentació justificativa (factures, nòmines, extractes bancaris, etc.).
Les persones beneficiàries de les subvencions s'hauran de sotmetre a les actuacions de verificació administrativa i sobre el terreny que pugui realitzar la Secretaria d'Ocupació i Relacions Laborals.
Les persones beneficiàries de les subvencions s'han de sotmetre a les actuacions de control que l'òrgan concedent consideri necessàries i a les de control efectuades pels organismes competents de l'Administració autonòmica, estatal i comunitària.
20.1 Són causes de revocació les previstes pels articles 92 bis, 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions.
20.2 Si l'òrgan concedent, com a conseqüència de la seva actuació de comprovació, o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del procediment corresponent, d'acord amb el que preveu la secció quarta del capítol 9 de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveuen la secció cinquena de l'esmentat capítol 9 de la Llei de finances públiques de Catalunya, i la Llei 38/2003, de 17 de novembre, general de subvencions.
Així mateix, si la Intervenció General durant els controls que dugui a terme es troba, per part del subjecte controlat, amb una conducta tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
En cas que es detecti que no s'han executat la totalitat de les activitats programes o bé que s'han realitzat amb menys dels participants mínims previstos es procedirà a la revocació parcial de la subvenció atorgada, en funció del nombre d'hores o usuaris que no s'hagin realitzat i/o atès, llevat que s'acreditin causes alienes i sobrevingudes que ho justifiquin suficientment.
21.1 Les persones o entitats beneficiàries només poden renunciar a les subvencions atorgades per causes justificades i de forma expressa, totalment o parcialment, mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent.
Els/les beneficiaris/àries hauran de reingressar la quantitat indegudament percebuda més els interessos de demora corresponents.
21.2 En cas que la quantitat corresponent al total de despeses justificades sigui inferior a la quantitat atorgada, la persona o entitat beneficiària podrà renunciar de forma expressa al seu dret de percebre la part de la subvenció percebuda indegudament.
Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
24.1 El beneficiari de la subvenció ha de donar la publicitat adequada al caràcter públic del finançament del programa, l'activitat, la inversió o l'actuació objecte de subvenció segons el que estableix la base que regula les obligacions de les persones i les entitats beneficiàries i d'acord amb el que preveu l'article 31 del Reglament de la Llei general de subvencions, aprovat pel Reial decret 887/2006, de 21 de juliol.
Informar a la seva pàgina web de les característiques del programa subvencionat, dels requisits d'accés i del telèfon/correu electrònic de contacte per rebre més informació.
Dur a terme les mesures de difusió que a aquests efectes estableixi la Direcció General d'Economia Social i Cooperativa i Treball Autònom.
b) Justificar davant l'òrgan concedent el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sens perjudici d'altres mitjans de comprovació que hagin establert les bases reguladores.
c) Conservar els justificants originals i electrònics, i altra documentació relacionada amb la subvenció atorgada, durant un període mínim de cinc anys.
d) Proposar a l'òrgan competent qualsevol canvi que, d'acord amb la normativa vigent, es pugui produir en la destinació de la subvenció sense variar-ne la finalitat.
Qualsevol canvi en el projecte o bé en el personal assignat s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i les condicions establerts en aquestes bases.
e) Sotmetre's a les actuacions de comprovació que corresponguin al Departament d'Empresa i Ocupació, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
f) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que se'n puguin avaluar la seva compatibilitat.
g) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que exigeixin les bases reguladores de les subvencions, amb la finalitat de garantir l'exercici adequat de les facultats de comprovació i control.
h) Procedir al reintegrament dels fons percebuts en el cas de revocació de la subvenció en els termes que indiquin la resolució corresponent.
En tot el que no preveuen expressament aquestes bases són d'aplicació els preceptes del capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions, aprovat pel Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú; així com el que disposen la Llei de pressupostos de la Generalitat de Catalunya del present exercici, la resta de la normativa aplicable, i el Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels arts 87 i 88 del Tractat CE als ajuts de minimis.
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), i el Reial decret 1720/2007, de 21 de desembre, pel qual s'aprova el Reglament de la Llei, les dades de caràcter personal que les persones interessades han de facilitar per tal d'obtenir la subvenció es tractaran amb la seguretat i la confidencialitat que la Llei determina.
Les persones interessades poden exercir els drets de l'afectat mitjançant un escrit dirigit a la Subdirecció General de Personal, Organització i Prevenció de Riscos Laborals, passeig de Gràcia, 105, 08008 Barcelona; adreça electrònica [EMAIL]
Les entitats beneficiàries han de complir amb la normativa de protecció de dades de caràcter personal, i adoptar i implementar les mesures de seguretat previstes per la Llei orgànica 15/1999, de 13 de desembre, desenvolupada pel Reial decret 1720/2007, de 21 de desembre.
En especial, adoptaran les mesures adients per evitar l'alteració, la pèrdua, el tractament o l'accés no autoritzat a les dades esmentades.
El Departament d'Empresa i Ocupació establirà el protocol de recollida d'informació de les dades de manera estandarditzada i sistematitzada amb l'objectiu de complir amb els requisits de certificació i/o justificació a la Conferència Sectorial d'Ocupació i Afers Laborals -Pla Anual de Polítiques d'Ocupació, PAPE-, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
28.1 L'òrgan concedent establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats o les empreses beneficiàries hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació.
28.2 Les persones o les entitats beneficiàries han de recollir aquests indicadors, a fi de lliurar-los a l'òrgan competent, en els terminis que s'estableixen a continuació:
Els indicadors de seguiment: a la finalització de l'actuació i no més tard del 31 de gener de l'any següent al que finalitza l'acció subvencionada.
Els indicadors de resultat: als 6 mesos següents (si fa referència a persones físiques), i als 12 mesos (si fa referència a persones jurídiques) comptats a partir de la finalització de l'actuació.